Llimosna

La **llimosna** (en griegu: *ἐλεημοσύνη* eleimosýni, "misericordia") ye una ayuda voluntaria que se da a una institución o persona por caridá, ensin esperar nada empara.

## Llimosna nel cristianismu

La llismona mándase davezu na Sagrada Escritura: a los xudíos se-yos encamentó especialmente qu'ayudaren a los probes, a les viudes, a los güérfanos y a los estranxeros. *Deut., cap. 10 y. 11: Eclesiásticu, cap. 4, v. 1*, etc. Les máximes de caridá que repite de contino Xesucristu nel Evanxeliu, fixeron aínda más conocida y clara la necesidá d'esti deber. L'orde del diaconáu foi estituíu pa mirar polos probes: *Fech. Apost., cap. 6.*

San Pablo escribiendo a los de Corintu encamiénta-yos que verifiquen les colleches o custiones tolos domingos pa l'asistencia de los probes sigún mandara a les Ilesies de Galacia. San Xustín, na *Apolog. 2*, diz que tolos fieles de les ciudaes y aldees axuntábense los domingos p'acurrir a la celebración de los santos misterios; que depués de la oración caún facía la so llimosna sigún el so celu y facultaes: que s'entrgaba el dineru al que presidía, esto ye, al obispu, pa destribuyilo a los probes, viudes, etcétera. Esta práutica veíase tamién na dómina de San Xerónimu y siguió nes parroquies, nes que se suel pidir pa los probes a la misa mayor de los domingos y fiestes.

Tillemont, basáu nun pasaxe del códigu Tiodosianu, oserva que nel  había unes muyeres piadoses que s'encargaben de recoyer llimosna pa los presos: embaráxase que sedríen les *diaconises*.

La caridá colos infelices fo'l caráuter destintivu de los primeros cristianos: allegaron munchos al estremu de vendese como esclavos y alimentar a los probes col preciu de la so llibertá. San Clemente de Roma. *Epíst. 1ª, númb. 63.* Ayudaben a los paganos mesmo que a los fieles. Xulianu fai-yos xusticia y escribiendo a un pontífice del paganismu, *Epist. 62*, diz les siguientes pallabres:

: *Ye vergoñoso que los galileos* (llamaben ansina a los cristianos) *alimenten a sos probes y a los nuestros*.

Les oblaciones de los fieles dividíense en trés partes:

* una, pa los probes
* otra, pa la caltenencia de les ilesies y cultu devín
* otra, pal cleru

San Crodegandu, obispu de Metz, nel , na regla que prescribe a los canónigos regulares, quier que'l sacerdote al que se-y diere della cosa por celebrar la misa, alministrar los sacramentos o cantar los salmos o hinos, nun lo reciba mas a títulu de llimosna. 

## Llimosna nel islam
Na relixón mosulmana la llimsona o *[[sadaqa]]* (n'árabe, صدقة) ye voluntaria. Tamién esiste una llimosna obligatoria nomada *[[zakat]]* (n'árabe*,* زكاة) que costitúi'l tercer de los Pilastres del Islam. La parte proporcional de cada contribuyente utilizáse pa repartir ente los más desfavorecíos y págase al traviés del estáu, como una paga más del menisteriu d'Asuntos Relixosos.

## Nel arte pictóricu

Ficheru:Esteban_Murillo_-_Santo_Tomás_de_Villanueva_dando_limosna.jpg|vínculo=Archivo:Esteban_Murillo_-_Santo_Tomás_de_Villanueva_dando_limosna.jpg|*Santo Tomás de Villanueva dando llimosna a los probes*, de Murillo.
Ficheru:Mastelletta_-_Madonna_distributing_almonies_-_Bolonia.jpg|vínculo=Archivo:Mastelletta_-_Madonna_distributing_almonies_-_Bolonia.jpg|*Santa repartiendo llimosna*, de Mastelletta.
Ficheru:Johann_Moritz_Rugendas_-_Monje_repartiendo_limosna.jpg|vínculo=Archivo:Johann_Moritz_Rugendas_-_Monje_repartiendo_limosna.jpg|*Monxu repartiendo llimosna*, de Mauricio Rugendas.
Ficheru:Pellegrinaio_Santa_Maria_della_Scala_n2.jpg|vínculo=Archivo:Pellegrinaio_Santa_Maria_della_Scala_n2.jpg|*Repartu de llimosna*, de Domenico di Bartolo.
Ficheru:Lorenzo_Lotto_019.jpg|vínculo=Archivo:Lorenzo_Lotto_019.jpg|*Llimosna de [[Brígida (santa)|Santa Brígida]]*, de Lorenzo Lotto.
Ficheru:Alms_of_Saint_Anthoninus_by_Lorenzo_Lotto_-_Santi_Giovanni_e_Paolo_-_Venice_2016_1.jpg|vínculo=Archivo:Alms_of_Saint_Anthoninus_by_Lorenzo_Lotto_-_Santi_Giovanni_e_Paolo_-_Venice_2016_1.jpg|*Llimosna de [[Antonio Abad|San Antonio]]*, de Lorenzo Lotto.


## Vease tamién

* Obres de misericordia

## Referencies
*Diccionariu de Teoloxía* , 1846, P. Bergier [referencia insuficiente ]

## Enllaces esternos